Elever i Griffing

**Elever i Griffing** er en oversikt over elever bosatt i internathuset Griffing på den fiktive Galtvort høyere skole for hekseri og trolldom i J.K. Rowlings bokserie om ''Harry Potter'' samt i filmene som bygger på disse bøkene.

## Alliken Spunt

Alliken Spunt er en fiktiv person fra Harry Potter-bøkene. Hun gikk i 7. klasse da Harry gikk i 5. klasse, og var da jager på Griffings rumpeldunklag. Hun var også med i Humlesnurrlegionen.

## Angelika Johnson

Angelika Johnson (født sent i oktober, 1977), er en fiktiv person fra J.K. Rowlings bøker om *[[Harry Potter]]*. Hun er en høy, mørkhudet jente med langt, flettet hår, og hun er to år eldre enn Harry Potter. Hun har vært jager på Griffings rumpeldunklag siden sitt andre år ved Galtvort høyere skole for hekseri og trolldom, og hun ble kaptein for laget i sitt syvende år ved skolen.

I *[[Harry Potter og Ildbegeret]]* var hun blant personene som la sitt navn i ildbegeret for å kunne bli trukket ut som deltaker i Tretrollmannsturneringen. Hun ble imidlertid ikke utvalgt. I den samme boken ble hun spurt av Fred Wiltersen om hun ville være hans følge til juleballet, og hun godtok invitasjonen. De utgjorde litt av et par, og danset så energisk sammen at andre par på dansegulvet ga dem et stort område alene i frykt av å bli skadet. Laffen Styx har uttalt at han syns hun er ganske attraktiv, og han har tydeligvis forsøkt å overbevise henne om å gå ut med ham i flere år, uten suksess.

Da Oliver Quist forlot Galtvort ble Angelika kaptein for Griffings rumpeldunklag, og hun beviste at hun var minst like krevende som den tidligere kapteinen.

I de første tre filmene blir Angelika portrettert av Danielle Tabor, selv om hun blir feilkreditert i alle filmene som Danielle Taylor. I *[[Harry Potter og Ildbegeret (film)|Harry Potter og Ildbegeret]]* ble hun portrettert av Tiana Benjamin.

## Colon McMerk
Colon McMerk er elev i Griffing, og går i syvende klasse i bok nr. 6. Han blir introdusert for første gang på toget til Galtvort i bok nr. 6. Siden hans onkel kjenner statsministeren, blir han invitert til Snileklubben, sammen med Harry og mange andre. 

Han beskrives som storvokst, bedrevitende, og med stålullhår. Han forsøker å bli med på laget, og venter særbehandling fra Harry, som er kaptein. Det får han ikke, og taper for Ronny. Han hadde forsøkt året før, men lå da på sykestua etter et veddemål. Da Ronny blir forgiftet, blir det han som overtar som målvakt, siden han var nest best i uttaket. Han sjefer over alle, og vil stadig diskutere taktikk med Harry, noe som gjør Harry irritert. I løpet av hans første (og eneste) kamp, prøvde han å vise knakkerne hvordan den bruker, fordi han var misfornøyd. Dette ender med at han sender en klabb i hodet på Harry, som får brudd på skallen, og de taper kampen. Dette gledet Ronny, som kom tilbake kampen etter. Under julefesten til Snilehorn, går han med Hermine (som gjør det for å plage Ronny).

I *Harry Potter og Halvblodsprinsen* blir Colon McMerk er portrettert av Freddie Stroma.

## Frodrik og Dilton Fromm

Frodrik og Dilton Fromm er fiktive figurer i bok- og filmserien Harry Potter, skrevet av J.K. Rowling. Frodrik ble introdusert i *[[Harry Potter og Mysteriekammeret]]*, mens Dilton ble introdusert i Harry Potter og Ildbegeret*.

Frodrik og Dilton er [[gomp]]efødte magikere, og deres far er melkemann. Deres mor er ikke nevnt i noen av bøkene hittil.

Frodrik ble veldig opprømt da han oppdaget at han var en magiker, og bestemte seg for å ta masse bilder som han skulle sende hjem til sin far. [[Harry Potter (figur)|Harry Potter]] var på toppen av listen over ting han ønsket å fotografere. I *Harry Potter og Mysteriekammeret* fulgte Frodrik etter Harry over alt, og plaget ham stadig vekk. I den samme perioden ble han angrepet av en [[basilisk]] som ble sluppet ut av Mysteriekammeret. Harry var allerede mistenkt for å være grunnen til at basilisken var løs ved skolen, og mistanken ble sterkere da Frodrik ble angrepet, siden han var slik en plage for Harry. Frodrik ble bare forsteinet for han så slangen igjennom kameraet sitt. Han ble vekket igjen ved slutten av sitt første år ved [[Galtvort høyere skole for hekseri og trolldom|Galtvort]]. Han dør senere under slaget på [[Galtvort]]

Frodrik er i samme årskull som [[Gulla Wiltersen]]. Dilton er Frodriks to år yngre bror, og er i likhet med sin eldre bror i [[Griffing]]. Begge de to brødrene ble med i [[Humlesnurr-legionen]], men ingen av dem var involvert i slåsskampen i [[magidepartementet]].

Dilton kom på det første Humlesnurr-legion-møtet i Galtehodet, men andreårsstudenter har ikke lov å bli med til [[Galtvang]]. Dette gjelder hvis man antar at reglene ikke er forandret etter Harrys tredjeår. En mulig forklaring er at Dilton ble smuglet ut av [[Galtvort høyere skole for hekseri og trolldom|Galtvort]] av sin eldre bror.

I *Harry Potter og dødstaliismannene* blir Frodrik med i kampen selv om han er mindreårig og må ha sneket seg inn. Han  blir drept der. Hvordan det går med Dilton er ukjent.

== Jokum Finnimann ==

Jokum Finnimann er en fiktiv person i *Harry Potter*-bøkene av [[J.K. Rowling]]. Han er av [[Irland|irsk]] opprinnelse, har sandbrunt hår, og er i likhet med [[Ronny Wiltersen]] en stor fan av [[rumpeldunk]]. Han deler sovesal ved [[Galtvort høyere skole for hekseri og trolldom]] med [[Harry Potter (figur)|Harry Potter]], [[Ronny Wiltersen]], [[Nilus Langballe]] og sin beste venn [[Tommy Ding]].

Jokum er publikum ved VM i rumpeldunk sammen med familien Wiltersen og Harry, og heier selvsagt med Irland, som spiller mot [[Bulgaria]]. Han har også en ganske kraftig aksent. Han forteller i løpet av *Harry Potter og De vises stein* at hans mor er en heks, og at hans [[gomp]]efar ikke fant ut av det før de ble gift.

Jokum går på [[Tretrollmannsturneringen#Juleballet|juleballet]] sammen med [[Lavendel Bruun]], og syns at [[Parvati Patil|Parvati]] og [[Padma Patil]] er de peneste jentene i årskullet.

Etter å ha blitt påvirket av *Aftenprofeten* stolte ikke Jokum helt på Harry ved begynnelsen av deres femte år ved skolen, noe som førte til spent stemning i sovesalen, i timene og i oppholdsrommet. Han endret imidlertid oppfatning etter å ha lest Harrys intervju i *Kleggen*, og kom siden til sitt første (og eneste) møte i [[Humlesnurr-legionen]].

Mot slutten av *Harry Potter og Halvblodsprinsen* har Jokum en høylytt krangel med sin mor angående hennes ønsker om å fjerne ham fra Galtvort. Hun sier seg til slutt enig i at han kan få være igjen til [[Albus Humlesnurr]]s begravelse.


== Katti Bull ==


Katti Bull er en fiktiv person fra *Harry Potter*-bøkene av [[J.K. Rowling]]. Hun er ved [[Galtvort høyere skole for hekseri og trolldom]], og går i årskullet over [[Harry Potter (figur)|Harry Potter]]. Hun ble med på [[Griffing]]s [[rumpeldunk]]lag som jager i sitt andre år ved skolen (Harrys første år), opprinnelig som reservespiller.

I *Harry Potter og Halvblodsprinsen* er Katti det eneste gjenværende medlemmet av rumpeldunklaget slik det var da Harry ble med i sitt første år, og hun anbefaler Harry ikke å diskriminere nye spiller til fordel for gamle når de skal ha prøvespilling for å få være med på laget, men holde like prøver for alle. Hun gjør en utmerket prøvespilling, og blir med på laget som jager sammen med [[Gulla Wiltersen]] og Distel Robertson.

Senere på året prøver [[Draco Malfang]] i hemmelighet å bruke Katti som budbringer av et forhekset halskjede til [[Albus Humlesnurr]], slik at det tar livet av ham. Hun er under [[Trylleformler i Harry Potter#Befalius|befaliusforbannelsen]], og mottar smykket fra [[madam Rosmerta]], som også er forhekset. Halskjedet veksler hender inne på jentetoalettet i Rosmertas pub i [[Galtvang]], og Katti går mot [[Galtvort høyere skole for hekseri og trolldom|Galtvort]] for å levere det da hun rører det og blir forhekset. Heldigvis for henne berører hun det med så lite hud som er mulig gjennom et lite hull i votten sin, men hun blir forhekset på en forferdelig måte likevel. Hadde hun berørt smykket med mer hud hadde hun sannsynligvis dødd. Hun tilbringer det meste av resten av året på [[St. Mungos hospital for magiske sykdommer og skader]]. [[Tommy Ding]] tar over som jager på Griffings rumpeldunklag mens Katti ligger på sykehus, men Katti returnerer før den siste kampen mot [[Ravnklo]], og hjelper Griffing med å vinne rumpeldunkpokalen for tredje år på rad.


== Laffen Styx ==
Laffen Styx (på [[engelsk]] *Lee Jordan*) er en [[fiktiv]] person fra bøkene om [[Harry Potter]], skrevet av forfatteren [[J. K. Rowling]]. 

Laffen Styx er en nær venn av [[Fred og Frank Wiltersen]], en morsom og humoristisk fyr, mørkhudet og har rastafletter. Han er kommentator på [[Rumpeldunk|rumpeldunkkampene]] på Galtvort. Laffens kommentarer er partisk rettet mot [[Griffing]]laget. Eksempelvis kan han ikke unngå å rette sine kommentarer mot Griffing-jageren [[Angelina Johnson]], om hvor en fantastisk god [[jager (rumpeldunk)|jager]] hun er, og at hun er «ganske attraktiv» også. I tillegg klarer han ikke å la være å påpeke [[Smygard]]lagets juksing, som faktisk er sant.

Etter at Laffen Styx forlater skolen i [[Harry Potter og føniksordenen|bok fem]], overtar [[Sakarias Smutt]] og [[Lulla Lunekjær]] som kommentator.

I [[Harry Potter og dødstalismanene]] er han gjest i bryllupet til Fleur og Rulle. Der danser han med [[Gulla Wiltersen]] og viser også stor interesse for de franske jentene.

Han leder også radioprogrammet Potter-vakt som gir informasjon om [[Voldemort]] som [[Magidepartementet]] og [[Aftenprofeten]] holder tilbake. Programmet sprer også håp og tro og gir råd om hvordan man holder seg trygg. For å høre på programmet må man ha et passord. De to passordene som er blitt brukt var Albus og Galøye. Programmet har hatt besøk av: [[Remus Lupus]], [[Fred og Frank Wiltersen]] og [[Nestor Bindebolt]]

Han kjemper i slaget ved Galtvort og kommer fra det uskadet.


== Lavendel Bruun ==

Lavendel Bruun er en person i [[bok]]- og [[film]]serien [[Harry Potter]], skrevet av [[J.K. Rowling]]. Hun studerer ved [[Galtvort høyere skole for hekseri og trolldom]] i samme årskull som [[Harry Potter (figur)|Harry Potter]], og er i [[Griffing]]huset. Hun er en nær venn av [[Parvati Patil]], og liker stort sett de samme fagene som henne; Clairvoyanse med [[Rakel Rummelfiold]], og også Stell av magiske vesener når de har vikaren [[professor Gnureplank]]. Lavendel var følget til [[Jokum Finnimann]] på [[Tretrollmannsturneringen#Juleballet|juleballet]] som blir avholdt i forbindelse med [[Tretrollmannturneringen]] i *Harry Potter og Ildbegeret*. Under svertekampanjen til [[Magidepartementet]] mot Harry Potter i *Harry Potter og Føniksordenen* er Lavendel en av de mange som velger å tro på Magidepartementet. Senere blir hun med i [[Humlesnurr-legionen]], og skifter syn på om [[Voldemort]] har returnert eller ikke. Lavendel deler soverom på Galtvort med [[Hermine Grang]] og [[Parvati Patil]].

Lavendel får vite om at kaninen hennes, Fluff, er død i *Harry Potter og Fangen fra Azkaban*. Siden Fluff ble drept av en rev, og hun fikk nyheten den samme dagen som [[Rakel Rummelfiold]] hadde forutsagt at den tingen hun var mest redd for ville skje, har Lavendel vært overbevist om at Clairvoiance, og Rummelfiold, er oppriktig. Hermine derimot, påpekte at Lavendel bare fikk *vite* om at Fluff var død den [[Datoer i Harry Potter|16. oktober]], og at det ikke faktisk *hendte* den dagen, pluss det faktum at siden nyheten var et sjokk for henne, kunne hun ikke ha fryktet det. 

I *Harry Potter og Halvblodsprinsen* blir det avslørt at Lavendel er forelsket i [[Ronny Wiltersen]], som hun gir kjælenavnet «Ronne-Ponne», og de begynner å gå ut sammen (selv om Rummelfiold i løpet av tredjeåret sa til Parvati at hun skulle «passe seg for den rødhårete mannen»). Forholdet mellom Lavendel og Ronny kan kanskje mer beskrives som «konstant klining» enn et faktisk forhold. Lavendel blir også veldig sjalu over hvor oppmerksomme Ronny og Hermine er på hverandre. I begynnelsen av forholdet mellom Ronny og Lavendel snakker ikke Hermine med ham, men etter hvert som de to blir venner, blir Lavendel mer og mer paranoid, og tror at hver gang Ronny og Hermine er sammen (selv om Harry også er der), pønsker de på noe. Til slutt dumper Lavendel Ronny etter at hun ser ham komme ut av guttesovesalen sammen med Hermine. Harry hadde faktisk vært der sammen med dem, men han hadde på seg [[usynlighetskappen]]. Ronny, på sin side, er ikke spesielt skuffet. Han er faktisk ganske fornøyd med at han ikke trengte å dumpe henne på grunn av at hun begynte å bli litt for klengete, og at han begynte å bli lei av at hun alltid skulle være sammen med ham.
Det siste vi hører fra Lavendel, er at hun i Slaget om Galtvort, i Harry Potter og Dødstalismanene, blir bitt av Fenris Vargar. Likevel er det grunn til å tro at hun ikke er blitt varulv, siden Vargar var i menneskeskikkelse.


== Oliver Qvist ==


Oliver Qvist er en fiktiv person fra *Harry Potter*-bøkene av [[J.K. Rowling]]. Han er kaptein for [[Griffing]]s [[rumpeldunk]]lag ved [[Galtvort høyere skole for hekseri og trolldom]] i de tre første bøkene, helt til han sluttet ved skolen i *Harry Potter og Fangen fra Azkaban*. Qvist var veldig besluttet på at han skulle vinne rumpeldunkcupen ved skolen, og hadde et velfortjent rykte på seg om at han krevde litt vel mye av laget. Han syntes det var viktigere at laget vant enn at de hadde det bra, og gjorde ting som å kreve at de trente i øsende regn, og fortalte [[Harry Potter (figur)|Harry]] at han måtte «få tak i snoppen eller dø i forsøket».

Da Harry ble med på laget som den yngste speideren på hundre år, trodde han pokalen var så godt som vunnet. På grunn av uheldige sammentreff feilet Griffinglaget å vinne cupen de første to årene; Harry var bevisstløs på sykestuen i den siste kampen det første året, og rumpeldunkcupen ble avlyst det etterfølgende året på grunn av åpningen av [[Mysteriekammeret]]. Harrys tredje år ved skolen vant Griffing endelig cupen. Qvist opptrådte kort det neste året, da han fortalte at han nå spilte som reserve på rumpeldunklaget Puddlemere United. Han ble etterfulgt som kaptein på Griffinglaget av [[Angelica Johnson]], og som keeper på laget av [[Ronny Wiltersen]]. Ronny vurderte å høre med Puddlemere United om Oliver var drept, for Angelica opptrådte som om hun kanaliserte sjelen hans.

== Parvati Patil ==

Parvati Patil er en mørkhåret jente i [[J.K. Rowling]]s bøker om [[Harry Potter]]. Hun blir beskrevet av [[Tommy Ding]] som «den peneste jenta i vårt årskull», sammen med sin tvillingsøster [[Padma Patil]], en [[Ravnklo]]student. Parvati blir spilt av [[Sitara Shah]] i filmen *Harry Potter og Fangen fra Azkaban*, og ble spilt av [[Shefali Chowdhury]] i *Harry Potter og Ildbegeret*.

Parvati var med [[Harry Potter (figur)|Harry Potter]] til [[Tretrollmannsturneringen#Juleballet|juleballet]], siden jenta Harry var forelsket i, [[Cho Chang]], skulle gå sammen med [[Fredrik Djervell]]. Parvati hadde på seg en sjokkrosa penkutte, og hadde flettet gull i håret. Parvati og tvillingsøsteren hennes ble senere med i [[Humlesnurr-legionen]]. Hun deler soverom på [[Galtvort høyere skole for hekseri og trolldom|Galtvort]] med [[Hermine Grang]] og [[Lavendel Bruun]].

Parvati har mange venner, blant annet bestevenninnen Lavendel Bruun. Hun blir ofte trøtt og lei når Lavendel går ut med [[Ronny Wiltersen]] i *Harry Potter og Halvblodsprinsen*, fordi hun, i likhet med Harry, hele tiden må være tilstede mens Ronny og Lavendel kliner. Parvatis favorittfag er [[Fag ved Galtvort#Clairvoiance|clairvoiance]] med [[Rakel Rummelfiold]], selv om hun også liker [[Fag ved Galtvort#Stell av magiske vesener|stell av magiske vesener]] når de har vikaren [[professor Gnureplank]].

Parvati og søsteren Padmas navn og utseende i filmene antyder at de er av [[India|indisk]] opprinnelse. Patil er et vanlig etternavn i staten [[Maharashtra]] i India. Parvati er navnet på en [[Hinduisme|hinduistisk]] gudinne.


== Romilda Vamm ==

Romilda Vamm (født ca. [[Datoer i Harry Potter|1982]]) er en figur fra bokserien *Harry Potter* av [[J.K. Rowling]]. Hun har langt, sort hår, mørke øyne og en markert hake. Da handlingen i *Harry Potter og Halvblodsprinsen* utspiller seg gikk hun fjerdeåret ved [[Galtvort høyere skole for hekseri og trolldom|Galtvort]], i [[Griffing]]huset. Dette betyr at hun begynte på skolen det året handlingen i *Harry Potter og Fangen fra Azkaban utspiller seg.

Romilda er forelsket i kjendisen Harry Potter igjennom den sjette boken, men i motsetning til andre personer som har hatt en kjendisforelskelse i ham (som Frodrik og Dilton Fromm og Gulla Wiltersen) gjør hun drastiske ting for å oppnå hans gunst. Hun introduserer seg selv til Harry på Galtvortekspressen, og inviterer ham til å sitte med gjengen sin i hennes kupé, uten å vise antydninger til at Nilus Langballe og Lulla Lunekjær får sitte sammen med dem, da hun anser disse for «ukule». Harry er lojale mot vennene sine og avslår invitasjonen. Senere det året forsøker hun å lure Harry til å drikke en kjærlighetseliksir, men selv om han tar imot sjokoladene hun har fylt med eliksiren, er han smart nok til ikke å spise dem. Flere måneder senere spiser Ronny Wiltersen sjokoladene ved en feil, og han blir stormforelsket i Romilda, noe som tvinger Harry til å ta med Ronny til Professor Snilehorn for å få motgift.

## Tommy Ding

Tommy Ding er en fiktiv person fra *[[Harry Potter]]*-bøkene av J.K. Rowling. Han er elev i Griffing, i samme år som Harry Potter, og det blir beskrevet at han er høyere enn Ronny Wiltersen. Han er flink til å tegne og forfalske signaturer. Han deler sovesal ved Galtvort høyere skole for hekseri og trolldom med Harry Potter, Ronny Wiltersen, Nilus Langballe og Jokum Finnimann, der sistnevnte er Tommys beste venn.

Tommy kommer fra en gompefamilie, noe som bevises ved at han er fan av fotballaget West Ham United. Han har ikke peiling på hvilke fag han skal velge i sitt tredje år, og lukker simpelthen øynene og peker med tryllestaven på vilkårlige fag på listen. J.K. Rowling avslørte på sin nettside at Tommy vokste opp sammen med moren og stefaren, da hans biologiske far forlot familien da Tommy var ung. Han har vokst opp sammen med flere halvbrødre og halvsøstre. Da Tommy fikk brevet som inviterte ham til Galtvort, lurte moren på om faren kanskje hadde vært en magiker. Sannheten, som familien aldri oppdaget, er at Tommys far ble drept av dødsetere da han nektet å slå seg sammen med dem. Tommy skulle egentlig få vite dette i løpet av skolegangen sin, men Rowling fjernet informasjonen i et tidlig utkast av *[[Harry Potter og Mysteriekammeret]]*.

:*«I suppose in some ways I sacrificed Dean's voyage of discovery for Neville's, which is more important to the central plot.»*
:(*«Jeg tror jeg på en måte ofret Tommys oppdagelsesreise for Nilus', som er viktigere for den sentrale handlingen»*)

Tommy er bestevenn med Jokum Finnimann, men ulikt Jokum, tror Tommy at Harrys påstand om at Voldemort har returnert i løpet av deres femte år ved Galtvort er sann, og han blir også med i Humlesnurr-legionen. Han ser på Parvati Patil og hennes tvillingsøster Padma Patil som de peneste jentene i deres årskull.

Mot slutten av *[[Harry Potter og Føniksordenen]]* begynner Tommy å gå ut med Gulla Wiltersen, men de splitter lag før slutten av *[[Harry Potter og Halvblodsprinsen]]*. Ifølge Hermine var forholdet deres «ganske vaklende i lang tid», men deres endelige brudd var antagelig forårsaket av en misforståelse fremkalt av at Harry Potter drakk Felixir. Harry begynner å gå ut med Gulla i *Halvblodsprinsen*.

I *Halvblodsprinsen* blir også Tommy reservejager på Griffings rumpeldunklag etter Katti Bulls ulykke med et halssmykke.

I Harry Potter og dødstalismanene er han på rømmen fra detpartementet på grunn av at han er gompefødt. Han er da sammen med blant annet Teodor *Teddy* Dult, som blir drept. Klotak som hjelper Harry til å stjele fra Flirgott. Og noen til. Han blir tilslutt fanget sammen med Harry, Ronny, Hermine og Klotak, de blir ført til Malfanghus hvor de blir satt til fange i kjelleren. Der kommer Noldus og redder ham, Herr Olivander, Lulla Lunekjær, Klotak, Harry, Ronny og Hermine.

## Jakob Sirius Potter
Jakob Sirius Potter er født i 2005 og barnet til Gulla og Harry Potter.

Han begynner på Galtvort i 2016 da han blir valgt til en Griffing. Han har en lillebror (Albus Severus Potter) og en lillesøster (Lilli Lulla Potter). Han elsker å erte lillebroren sin med at han kanskje kommer i Smygard, noe lillebroren ikke liker noe særlig.

## Referanser